# Pályázati felhívás

**a 2015. évi Moholy-Nagy László Formatervezési Ösztöndíj elnyerésére**

A Magyar Formatervezési Tanács nevében eljáró Szellemi Tulajdon Nemzeti Hivatala meghirdeti a 2015. évi Moholy-Nagy László Formatervezési Ösztöndíjpályázatot az Emberi Erőforrások Minisztériuma, a Szellemi Tulajdon Nemzeti Hivatala, és a Herendi Porcelánmanufaktúra Zrt. társfinanszírozásában, a Magyar Alkotóművészeti Közhasznú Nonprofit Kft. pénzügyi lebonyolítói közreműködésével.

**1) AZ ÖSZTÖNDÍJPÁLYÁZAT CÉLJA:**

Elősegíteni a hazai formakultúra fejlődését és elterjedését, a design integrációját az innovációs folyamatokba, a gazdaságba. Segíteni az önálló alkotói munkát folytató tervezők szakmai fejlődését, tehetségük kibontakoztatását. Lehetőséget biztosítani saját kezdeményezésű, vagy meghatározott témával, és/vagy gyártói háttérrel együtt pályázók munkáinak, illetve teoretikus, oktatásfejlesztéssel, kutatással, innovációval foglalkozó pályázatok megvalósítására.

**2) AZ ÖSZTÖNDÍJ ÖSSZEGE**: bruttó 900.000.-Ft (a kifizetés 2x háromhavi bontásban történik).

Az ösztöndíjast megillető fenti díj összegéből a vonatkozó jogszabályok szerint adóelőleg és egyéb hatályos jogszabályok szerinti közterhek kerülnek levonásra; ösztöndíjas részére a levonásokkal csökkentett összeg kerül kifizetésre, az ösztöndíjas bankszámlájára történő banki átutalással.

**3) AZ ÖSZTÖNDÍJ IDŐTARTAMA**: 6 hónap

Az ösztöndíjas ismételten benyújtott pályázatának elbírálásával indokolt esetben, a befejezett program tartalmi bővítésére, továbbfejlesztésére az Ösztöndíjbizottság újabb ösztöndíjat ítélhet meg.

Az ösztöndíj odaítéléséről az Ösztöndíjbizottság dönt. A döntés ellen jogorvoslatnak helye nincs. Az Ösztöndíjbizottság a pályázati anyagokat, dokumentumokat titkosan kezeli, a nyertes pályamunkákat archiválja.

Az Ösztöndíjbizottság figyelemmel kíséri és az ösztöndíj végén az opponensek bevonásával értékeli az ösztöndíjasok munkáját. Az Ösztöndíjbizottság jogosult dönteni az ösztöndíj meghosszabbításáról, illetve visszavonásáról, amennyiben az ösztöndíjas a jelen pályázati felhívásban vagy Pályázati Szabályzatban foglaltakat és/vagy pályázatában vállaltakat nem teljesíti.

Ösztöndíjasnak az ösztöndíjat lezáró beszámolóján, az ösztöndíjprogram jellegének megfelelő prototípust, modellt, tanulmányt kell bemutatnia az Ösztöndíjbizottság részére.

## 4) Pályázati kategóriák

* + a pályázati felhívás 1. sz. mellékletében meghatározott témakörhöz kötött tervezői feladat;
	+ a pályázati felhívás 1. sz. mellékletében meghatározott témakörhöz kötött elméleti, kutatási témafeldolgozás;
	+ a pályázati felhívás 2. sz. mellékletében megadott, gyártói együttműködéssel megvalósuló feladat.

## 5) Pályázati feltételek

# Az ösztöndíjra pályázhat minden 35 év alatti természetes személy, aki Magyarország területén folytat alkotói tevékenységet, és szakirányú (MA) művészeti, illetve designer egyetemi diplomával rendelkezik. Osztott (többciklusú) képzés esetén a pályázat benyújtásának a feltétele: lezárt mesterképzés (MA) diploma.

Diplomamunka továbbfejlesztésével nem lehet pályázni!

A pályázat részben nyilvános, részben meghívásos.

Az Ösztöndíjbizottság kiemelkedő tehetségű pályázó kimagasló színvonalú pályázatát, a program sikeres teljesítésének megfelelő referenciával való alátámasztottsága, vélelmezhetősége esetén, kivételesen az előírt képesítés hiányában is elfogadásra javasolhatja. A pályázat időtartamát követő időre benyújtott, meghosszabbított pályázat értékelése során is a pályázati feltételek irányadóak (pl.: a benyújtást és a korhatárt illetően is).

Az ösztöndíjat megosztani nem lehet.

A pályázó programjának – a pályázó egyéni szakmai fejlődésén keresztül – elő kell segítenie az ösztöndíj célkitűzését.

Az ösztöndíj teljes időtartamára vonatkozóan érvényes, hogy az ösztöndíjas nem részesülhet más, hazai államháztartási forrásból finanszírozott ösztöndíjban. E szabály megsértéséért az ösztöndíjas teljes anyagi felelősséggel tartozik és az Ösztöndíjbizottság az ösztöndíjat visszavonja. Ez esetben az ösztöndíjas köteles az ösztöndíjat visszafizetni.

### A pályázat nyertese az ösztöndíj időtartama alatt:

* + köteles gondoskodni programja maradéktalan megvalósításáról,
	+ köteles részt venni a szakmai konzultációkon (min. 2 alkalom) és a szóbeli beszámolón,
	+ köteles eleget tenni a Pályázati Szabályzat előírásainak és az Ösztöndíjbizottság döntéseinek,
	+ csak olyan, egyéb, szakmai tevékenységet folytathat, amely nem akadályozza az ösztöndíj keretében végzett munkájának teljesítését,
	+ korlátozás nélkül részt vehet szakmai pályázatokon, csoportos, illetve egyéni kiállításokon.

A pályázatnak a következőket kell tartalmaznia:

* + hiánytalanul kitöltött pályázati adatlap és nyilatkozat,
	+ részletes szakmai program (részletes, a mellékleteknek megfelelő szöveges bemutatás, a megvalósítás egyes fázisai szerint) és ütemterv, terjedelem: 2-10 old.,
	+ szakmai önéletrajz (max. 2 old.),
	+ diplomamunkát és a szakmai alkotómunkát bemutató portfolió (max. 10 old.),
	+ a diploma(ák) másolata(i); külföldön szerzett végzettség esetén magyar nyelvű hivatalos fordítás.

Formai követelmény: a fent felsorolt dokumentumokat nyomtatott, maximum A4-es méretben, 1 példányba összefűzve, valamint digitális formátumban, egy fájlban (10 Mb alatti méretben, pdf fájlban, CD-n vagy DVD-n) kell beadni.

Érvénytelen a pályázat, amennyiben:

* + a pályázati feltételeknek nem felel meg,
	+ hiányos az előző bekezdés szerinti előírt dokumentáció-melléklete (ideértve azt az esetet is, ha a pályázó nyelvvizsga hiányában a diplomáját a pályázat benyújtási határidejéig nem kapta meg),
	+ az adatlap/nyilatkozat hiányos vagy a valóságnak nem megfelelő adatokat tartalmaz,
	+ határidőn túl érkezik be,
	+ a pályázati program más személy szerzői, illetve iparjogvédelmi jogát sérti. Amennyiben ez az ösztöndíj odaítélését követően válik ismertté, az ösztöndíjas köteles az ösztöndíjat visszafizetni.

## 6) Értékelési szempontok

**A pályázatok tartalmi elbírálásának szempontjai:** Az Ösztöndíjbizottság és a finanszírozók szeretnék ösztönözni a pályázókat átgondolt, szakmai és megvalósíthatósági szempontból is minőségi pályázatok elkészítésére. Ennek érdekében az Ösztöndíjbizottság az alábbi értékelési szempontrendszer alapján dolgozza fel a beérkezett pályázatokat:

* + a program jellege, újszerűsége;
	+ a program jelentősége, indokoltsága és realitása (a probléma kezelését vagy megoldását célzó tevékenységre irányulóan);
	+ a program megvalósíthatósága és fenntarthatósága; a vállalt tevékenységek a pályázatban leírtak alapján szakmailag megalapozottak, átgondoltak és megvalósíthatók (módszertani feltételei) ütemezése reális határidőkkel dolgozik a rendelkezésre álló kapacitásokkal összevetve;
	+ várható eredménye, hazai és nemzetközi, szakmai, társadalmi és gazdasági jelentősége, társadalmi hasznosítása;
	+ a szakmai szempontok értékelése alapján a program a pályázati felhívás céljaival való összhangja;
	+ a pályázat által felvetett probléma kezelése vagy megoldása és/vagy a program eredménye a fenntarthatóbb életmód követésére ösztönöz és/vagy a környezettudatos gondolkodás/cselekvés irányába katalizátor szereppel bír és/vagy a környezetminőség fenntartásához, javításához hozzájárul (össztársadalmi szinten, és/vagy a célcsoport esetében);
	+ a program piaci/gazdasági hasznosíthatósága; vállalható eredmény és ráfordítás realitása, arányossága és megvalósíthatósága;
	+ a pályázó szakmai alkalmassága, felkészültsége;
	+ a program Magyarország kedvező országimázsához való hozzájárulása.

**További értékelési szempontok:**

* a pályázat kellően kidolgozott, a program megvalósítását célzó tevékenység felépítése átgondolt, logikus, elemei koherensek;
* a pályázatban foglalt program lehatárolása (esetleges, más pályázati programban való részvétel esetén) egyértelmű, világos legyen;
* a program, a pályázati tevékenység szerinti ütemezése világos és megvalósítható;
* a pályázatok elbírálásánál előnyt élvez az a pályázat, amely az 1. sz. mellékletben megadott témakörök és a 2. sz. mellékletben található gyártói együttműködéssel megvalósuló témák közül választva fogalmaz meg pályázati programot.

A hatékony értékelés érdekében, az új eljárásrend szerint: a pályázatok áttekintése és értékelése (1. forduló) után a legjobb 15 pályázó kap meghívást (2. forduló) az ösztöndíjas pályázat személyes bemutatására. A 2. fordulón a pályázók 10 perc időtartamú szóbeli előadást tartanak az általuk vállalt ösztöndíjas témáról. Az elbírálásban előnyt jelent az eredetiség, a meggyőző szakmai érveken alapuló önálló véleményalkotás.

További információ: Szombathelyi Réka

Telefon: (06 1) 355-0341, e-mail: szombathelyi.reka@budairajziskola.hu.

Pályázó a pályázatának benyújtásával a jelen pályázati kiírásban és Pályázati Szabályzatban foglalt feltételeket és szabályokat tudomásul veszi és elfogadja.

## 7) A pályázat beadása

A pályázatokat az Ösztöndíjbizottság titkársága kezeli. Kapcsolattartó: Szombathelyi Réka.

Telefon: (06 1) 355-0341, e-mail: szombathelyi.reka@budairajziskola.hu.

A pályázati anyagot egy példányban, az 5) pont szerinti mellékletekkel felszerelve, postai úton tértivevénnyel vagy személyesen a következő címre kell eljuttatni:

Budai Rajziskola, 1123 Budapest, Alkotás u. 45.

A borítékra kérjük ráírni: „Moholy-Nagy László Formatervezési Ösztöndíj pályázat”.

###### A pályázat beérkezésének határideje: 2015. február 27., péntek 16 óra

A pályázati felhívás, a hozzá tartozó mellékletek, az adatlap, a nyilatkozat, valamint a Pályázati Szabályzat beszerezhető a Magyar Formatervezési Tanács Irodáján (1054 Budapest, Akadémia u. 21.), a Magyar Formatervezési Tanács honlapján ([www.mft.org.hu](http://www.mft.org.hu)), illetve a Budai Rajziskolában (1123 Budapest, Alkotás u. 45.).

A pályázati felhívás és adatlap, valamint a Pályázati Szabályzat megtalálható a [www.mft.org.hu](http://www.mft.org.hu) honlapon.

**Együttműködő vállalatok:**

A céges feladatkiírások [a](http://a) pályázati felhívás mellékletében találhatók.

A pályázati felhívásban nem szabályozott esetekben a Pályázati Szabályzat rendelkezései az irányadóak.

# Budapest, 2015. január 20.

**PÁLYÁZATI ADATLAP**

**Moholy-Nagy László Formatervezési Ösztöndíj 2015**

**A pályázó adatai:**

Név:……………………………………………….......................................................................

Anyja neve:…………………………………...….… Adóazonosító száma:……………………

Személyi ig. sz.: …………………………………… TAJ száma: ……………………………..

## Születési hely: ……………………………., ……….….…. év ..…………….... hó …..… nap

Állandó lakcím:

Levelezési cím:

Telefon: ………………… …………. E-mail:

**Szakképzettsége, egyetem neve, diploma kiállításának éve:** ……………………………..…

**Szakirányú egyetemi diploma TÉMÁJA:**

…………………………………………………………………………………..………………

**Korábban elnyert, ösztöndíj(ak) neve, évszáma és időtartama:**

**Jelenleg részesül-e hazai vagy külföldi ösztöndíjban? (ha igen, nevezze meg):**

………………………………………………………………………………………………..…

A Moholy-Nagy László Formatervezési Ösztöndíj pályázatra benyújtott szakmai programjának címe:

**A választott pályázati kategória** (kérjük megjelölni):

* + a pályázati felhívás 1. sz. mellékletében meghatározott témakörhöz kötött tervezői feladat, témakör száma: ……..;
	+ a pályázati felhívás 1. sz. mellékletében meghatározott témakörhöz kötött elméleti, kutatási témafeldolgozás, témakör száma: ……..;
	+ a pályázati felhívás 2. sz. mellékletében megadott, gyártói együttműködéssel megvalósuló feladat.

Kérjük olvashatóan és hiánytalanul kitölteni!

Dátum: …………………………... Aláírás: ………………………………..

**NYILATKOZAT**

**Moholy-Nagy László Formatervezési Ösztöndíj 2015**

Alulírott …………………………………………………………………………… kijelentem:

* + a pályázati kiírás feltételeinek megfelelek;
	+ az Adatlapon feltüntetett adatok a valóságnak megfelelnek, az adataimban beállt esetleges változásokat 8 napon belül bejelentem;
	+ nem részesülök más, hazai, állami ösztöndíjban, és tudomásul veszem, hogy ösztöndíjas időszakom alatt köteles vagyok azonnal közölni, amennyiben hazai, államháztartási forrásból finanszírozott ösztöndíjra felvételt nyertem;
	+ hozzájárulok, hogy az ösztöndíjprogram keretében megadott személyes adataimat az ösztöndíjprogramban közreműködő személyek és testületek az ösztöndíjprogram céljaira használják;
	+ az ösztöndíj részemre történő odaítélése esetén hozzájárulok az ösztöndíjprogram keretében készített műveim képfelvételen történő rögzítéséhez, kiállításához, továbbá műveimnek az ösztöndíjprogramról készített kiadványban, műsorban, valamint a sajtóban és az MFT honlapján történő bemutatásához;
	+ a pályázati felhívásban, továbbá a Pályázati Szabályzatban foglaltakat elfogadom, és azok rendelkezéseinek, továbbá az Ösztöndíjbizottság döntéseinek alávetem magam.

Dátum:…………………………... Aláírás: ………………………………..

1. **sz. MELLÉKLET**

**Moholy-Nagy László Formatervezési Ösztöndíj 2015**

## A kategóriákon belül az alábbi témakörök valamelyikéhez illeszkedő programmal lehet pályázni:

## 1. Nyugodt tervezés (slow design) ~

## A designkultúra minden területén érvényes szemlélet egy évtizede született, s Alistair Fuad-Luke a kizárólag a globális piaci érdekeket kiszolgáló, a tervezett elévülésre épülő, növekedés alapú „gyors” design alternatívájaként fogalmazta meg azt. Lényege szerint a helyi kreativitást, s a kis költségvetésű *low tech* megoldásokat támogatja, s a nagyvállalatok profitérdekeivel szemben a helyi közösségek fenntartható jólétének megteremtését célozza. Így a tervezés során az ökológiai szempontokat mindig összekapcsolja a szociálisakkal.

*Példa: olyan moduláris szerkezetű bicikli, amelyik együtt nő fel a gyerekkel*

## 2. Befogadó tervezés (inclusive design) ~

A társadalmilag elkötelezett tervezés legfontosabb formája. Az eredetileg a fogyatékkal élők, az idősek és más leszakadó rétegek speciális igényeit megcélzó tervezési mód napjainkban egyre inkább egyetemes szemléletté magasztosul. Legelemibb célja, hogy olyan termékeket, szolgáltatásokat és környezetet teremtsünk vele, melyek lehetőleg minél több felhasználó számára hozzáférhetőek utólagos adaptációk nélkül. Másképpen: a befogadó tervezés célja, hogy később ne legyen szükség akadálymentesítésre!

*Példa: olyan repülőtéri információs rendszer, amit gyengén látók is használni tudnak*

**3. Élménytervezés (experience design)** ~

Az orvosi műszerek tervezése területén kiforrott designfilozófia szerint nem csupán az eszközöket, nem is pusztán azoknak rendszerét, de jóval inkább a páciensek teljes körű vizsgálati élményét (vö. patient flow) kell megterveznie az élménytervezőnek. Ez a szemlélet természetes módon terjeszthető ki az élet és a designkultúra minden területére, s a designt immár tehát nem csupán tárgyak, szolgáltatások, vagy a környezet, de sokkal inkább a felhasználói élmény tervezéseként fogja fel.

*Példa: olyan kiállításokon, múzeumokban használható berendezési tárgyak, installációs és információs rendszerek együttese, amelyik a látogatók számára minél teljesebb élményt nyújt a kiállított témában*

**4. Új kézművesség (new craft)** ~

A gazdasági válság felerősítette a kézműves kultúra reneszánszáról szóló párbeszédet. A fenntartható fejlődés nem képzelhető el a kulturális sokszínűség védelme nélkül, márpedig ez többek között a helyi kultúrák innovatív és kreatív hagyományőrzését is jelenti. A készítéssel történő tervezés tehát éppúgy meghatározó komponense immár a kortárs designkultúrának, mint a legmodernebb technológiákat mozgósító praxisok. Az új kézművességre jellemző, hogy a hagyományos technikákat a legújabbakkal kapcsolja össze.

*Példa: olyan hagyományos formakincset, és anyaghasználatot követő ékszerek tervezése, melyekben az új médiumok is szerephez jutnak*

**5. Nyílt hozzáférésű tervezés (*open source design*, vagy *open design*)** ~

A koncepció a szabad programozóktól vette mintáját, s olyan előképekre tekint vissza, mint a Linux, a GNU és a Free Software Foundation. A nyílt tervezés abban különbözik ezektől, hogy fizikai produktumok létrehozásában érdekelt, vagyis nyilvánosan és ingyenesen megosztott tervezői megfontolások, ötletek felhasználásával hozza létre munkája végeredményét. A terület névadói azért hozták létre az Open Design Foundationt, hogy elősegítsék a „tervezői információk szabad cseréjét” és a közösségi tervezést.

*Példa: olyan tervezőműhely megteremtése, amelyik a nyílt hozzáférésű tervezés módszertanát alkalmazza*

**6. Designkommunikáció** ~

A designkommunikáció nem csupán funkció és forma, hanem tartalom, üzenet, stílus és kultúra is egyben. A designkommunikáció a technológia független állandókat keresi, miközben használja a technológiai változókat. Szemlélet, amely a designt és az életünket meghatározó gazdaságot, társadalmat valamint a stratégiai kommunikációt próbálja összekötni a hozzá illő státusszal együtt. A kommunikáció ebben a formában nem egy utólagos sallang, hanem a probléma-kereséssel, problémamegoldással együtt születik és kódolódik a termék, szolgáltatás vagy éppen eljárás fejlődésébe. Ebből fakadóan a designkommunikáció nem más, mint egy differenciáltan integrált, azaz egy komplex alkotói/tervezői gondolkodás eredménye.

*Példa: olyan komplex termék, szolgáltatás, eljárás létrehozása, amelynek kommunikációja nem különül el a termékben (szolgáltatásban, eljárásban) rejlő információtól.*

1. **sz. MELLÉKLET**

**Gyártói együttműködéssel megvalósuló témák**

1. **FRUIT OF CARE**

**A FRUIT OF CARE új kozmetikai termékcsaládjának csomagolási rendszere és kereskedelmi termékkínálója**

A FRUIT OF CARE fogyatékos emberek társadalmi integrációját kívánja elérni azáltal, hogy design termékeket fejleszt és értékesít céges és egyéni vásárlóknak. A termékeket fogyatékos emberek állítják elő, de a vásárlók nem könyörületből, hanem a termékek minősége miatt választják.

A FRUIT OF CARE egy saját gyártású és fejlesztésű kozmetikai termékcsaláddal kíván a piacon megjelenni. A termékcsalád célja, hogy a natúrkozmetikumokat kereső közép, illetve felsőkategóriás vásárlók számára egy új, kedvező ár/érték arányú terméket kínáljunk. A termékek jellemzői:

* a termékekek kézzel készült, natúr alapanyagok felhasználásával előállított kisszériás termékek,
* a termékeket fogyatékos emberek állítják elő, szakemberek támogatásával,
* a termékek csomagolása és megjelenése magas minőséget, design értéket sugároz,
* a termékek és csomagolásuk a FRUIT OF CARE értékeit (design, kézművesség és társadalmi felelősségvállalást) fejezzék ki.

A csomagolóanyagok kiválasztásánál fontos szempont, hogy azok kisszériás gyártás esetén is, illetve nagy volumenű gyártás esetén is gazdaságosan kivitelezhető legyen. Emellett a csomagolások kialakításánál előnyt élvez a  természetes, környezettudatos anyagok használata, vagy  az újrahasznosítás lehetősége. Mindenképpen egyedi, karakteres, a versenytársakra nem jellemző csomagolásokkal szeretnénk megjelenni, vagyis lehetőség szerint olyan megoldásokkal, amelyek nem csak a grafikával, hanem a csomagolás anyagával és formájával is kitűnik a piacon kapható konkurens termékek közül.

Egyidejűleg öt különböző terméket kívánunk a piacra bevezetni. A termékek és a csomagolásuk tervezett módja:

* Olivaolajos natúr szappan papírdobozban,
* Masszázsolaj pet palackban,
* Testvajkrém zárható tégelyben,
* Fürdőgolyó fóliában vagy papírdobozban,
* Gyurmaszappan fóliában, vagy papírdobozban.

A kozmetikai termékek különböző illatokban lesznek kaphatóak (levendulás, citromfüves, kakaós, rozmaringos, stb.). A tervezés során törekedni kell, hogy a csomagolások minél erősebb érzékszervi hatást érjenek el a vásárlóknál.

A kozmetikai termékek csomagolási rendszerének kialakítása mellett, a termékek kiskereskedelemi forgalmazásához szükséges termékkínálók tervezése is szükséges. A display a kereskedelmi követelmények mellett jelenítse meg és érthetően kommunikálja a FRUIT OF CARE egyedi értékeit a vásárlók felé.

**További információ:** Jakab Áron, ügyvezető

Telefonszám: +36 70/330-5708

E-mail cím: aron.jakab@fruitofcare.hu

1. **GIA Form Kft. (CREA Form Kft.)**

**Téma/cél:**

* Egyszer vagy többször használatos műanyag cukrászati, vendéglátó ipari, élelmiszeripari, parti eszközök tervezése, amelyeket minél nagyobb darabszámban minél szélesebb piaci kör számára értékesíteni lehet, figyelembe véve a legújabb piaci trendeket, igényeket.

**Követelmények:**

* a tervezett tárgyaknak (termék portfóliónak) illeszkedni kell a GIA Form Kft. gyártástechnológiájához (fröccsöntés),
* legyen alkalmas sorozatgyártásra és piaci értékesítésre,
* együttműködés a GIA Form és a CREA Form Kft. marketing munkatársával, aki jelenleg a téma kiírásban szereplő termékkör piackutatását piacelemzését végzi,
* együttműködés a CREA Form Kft. értékesítési munkatársával, aki a jelenlegi vásárlói kör igényeiről tud információkkal szolgálni,
* havi szinten 1-2 alkalommal személyes konzultáció a GIA Form Kft. érdi gyártóüzemében/ irodájában.

**További információ:** Gaszt Attila, ügyvezető, GIA Form Kft.

2030 Érd, 076/36 Hrsz. (Fazekas Dűlő)

Telefonszám: +36 23/520-050

Mobil: +36 30/343-5626

E-mail cím: attila.gaszt@giaform.hu

Web: [www.giaform.hu](http://www.giaform.hu)

1. **A HERENDI PORCELÁNMANUFAKTÚRA Zrt. által finanszírozott ösztöndíj feladatkiírása**

**Téma:**

A lakás és iroda egyedi porcelán tárgyai

**Feladat:**

Olyan, az irodai vagy lakókörnyezetbe illő tárgyak tervezése, melyek a hagyományos herendi jegyeket magukon hordozva, megjelenésükben megfelelnek a mai kor elvárásainak, ízlésvilágának is.

Az így megszülető tárgy legyen akár egyénre szabható, egyedi karakterű, lakásban vagy irodában elhelyezhető tárgy, tárgyegyüttes, dísztárgy.

**Követelmények:**

* a tárgyaknak Herend gyártási technológiájához illeszkedőnek és sorozatgyártásra ill. piaci értékesítésre alkalmasnak kell lenniük,
* ösztöndíj időtartamának jelentős részét a kiíró telephelyén kell tölteni, így biztosítva lehetőséget a speciális technológia minél alaposabb megismerésére, és annak szakmai szempontból történő hasznosítására (a szállás és étkezés térítési díj mellett helyben biztosítható),
* az ösztöndíj keretében készülő tárgyak feleljenek meg Herend gyártási, kereskedelmi, gazdaságossági és művészi elvárásainak.

**További információ:** Wolffné Eckert Gyöngyi, termékfejlesztési osztályvezető

Telefonszám: +36 20/243-5686

E-mail cím: gyongyi.wolff@herend.com

1. **MOBILSOFA – SMART FURNITURE COLLECTION**

A jelen pályázatban a Mobilsofa a pályázat programját és kivitelezői hátterét adja, valamint a bútorszett közül egy darab prototípus fejlesztését és legyártását teszi lehetővé.

Cél:

A legújabb bútordesign trendeknek megfelelő bútorszett megalkotása, amelynek célja, hogy reflektáljon az ember és a technológia egymásra hatására. Felhasználója számára különleges élményt nyújtson, valamint alkalmazható legyen rendezvényeken is. Ha egy eseményre tervezünk berendezést sohasem egy adott bútorban, hanem komplex enteriőrben, bútoregyüttesben gondolkozunk, ezért fontos, hogy a lounge bútor szett egyes elemei egymással is jól harmonizáljanak. Más berendezési tárgyakhoz is jól illeszkedjenek, akárcsak a környezetükhöz, ahova elhelyezzük őket.

Feladat:

Egy olyan smart bútor kollekció (például kanapé szett, fotel, ülőke, dohányzóasztal, könyöklő) fejlesztése, amelyek egyfajta rendszert alkotnak egymással. A fentiekhez szükséges formaterv és gyártmányrajz készítése, valamint a gyártástechnológia kidolgozása, ami tudatosan figyel a költséghatékony gyártási feltételekre. Célunk, hogy lássuk a pályázó gondolatmenetét, hogyan jut el az ötlettől a megvalósulásig. A Mobilsofa olyan környezetet és szakmai hátteret biztosít a projekt időszak alatt, ami lehetővé teszi a prototípus tökéletesítését, a közös ötletelések és konkrét feladatok sok tapasztalatot adhatnak a saját munkához. Az itt eltöltött idő igazi szakmai feltöltődést jelent a nyertes számára, ahol megalkothatja a saját termékét. Igényes környezet, professzionális háttérmunka, nemzetközi színvonal várja a megvalósítót.

Követelmények:

A bútoroknak az alábbi szempontoknak kell megfelelniük:

* Fenntarthatóság
* Költséghatékony gyártástechnológia
* Könnyen össze –és szétszerelhetőek legyenek
* Könnyen ki –és elcsomagolhatóak legyenek
* Könnyen szállíthatóak és raktározhatóak legyenek
* Könnyen tisztíthatóak legyenek
* Kültéren és beltéren is egyaránt alkalmazhatóak legyenek
* Cserélhető legyen a bútorok burkolata, ezáltal meg tudjanak újulni, változtatható legyen a stílusuk
* A elemek egymással jól kombinálhatóak legyenek
* Barátságosak és kényelmesek legyenek
* A moduláris ülőalkalmatosságok egyfajta rendszert alkossanak egymással

**További információ:** Gajdó Kristóf, marketingvezető

Telefonszám: +36 20/389-9608

E-mail cím: gajdo.kristof@mobilsofa.com

**5)** **MULTINETWORK Kft.**

**Design feladatkiírás**

Téma: termék- és arculattervezés – A művész, mint termék, a művész, mint brand.

**Projekt**

Egy, a feladatkiíróval együtt kiválasztott kortárs képzőművész komplex „termék- és arculattervének” megalkotása a következő opcionális elemek figyelembe vétele mellett: optimális portfólió-összetétel, online arculat, offline arculat, personal branding (művészprofil, illetve stylist concept), merchandising (Museum shop) elemek.

**A projekt rövid ismertetése**

A nemzetközi kortárs szcéna összetett kommunikációs gépezetében ma szükség van a képzőművészek professzionális, és kereskedelmi szempontból vonzó megjelenítésére. Ennek érdekében kreatív szakemberekkel, a klasszikus marketing igénypontjai szerint közelítünk a feladathoz. A design hatékony kommunikációs eszközeivel vértezzük fel a művészeket – ezzel versenyelőnyhöz juttatva őket a globális versenyben azokkal a pályatársakkal szemben, akik e készségek nélkül próbálnak érvényesülni ezen a területen.

**A pályázó feladata:**

- A pályázó a pályázat beadása előtt vegye fel a kapcsolatot feladatkiíróval, hogy egy rövid egyeztető beszélgetés keretében kiválasszák a pályamunkában szereplő képzőművészt.

- A művész egyéniségét, alkotói stílusát, üzenetét és a képviselő galéria stratégiáját megismerve „kívülről-befelé” haladó megközelítésben kell érintenie a fontosabb elemeket, és fokozatosan térjen át a kisebb, ám a harmónia szempontjából fontos részletekre.

- A pályázónak figyelembe kell vennie, hogy a kortárs művészet design-igénye országonként eltérő lehet. Ezért a pályázónak „piacorientáltan” is kell közelíteni a kérdéshez, figyelembe véve a globális műkereskedelem egyes régióinak speciális elvárásait. (Két elem alternatív kidolgozása, közösen kiválasztott piaci területekre.)

- A pályamunkának különböző kommunikációs aktivitások igényeinek megfelelően, ezek összefüggéseinek feltárásával kell felépülnie (kapcsolatfelvétel, PR cikk, kiállítás-meghívó, plakát, névjegy, katalógus, közösségi média, stb.)

- A pályamunkának hangsúlyozottan magában kell hordoznia a reális keretek között való megvalósítás lehetőségét. (Ennek az igénypontnak a teljesülését a folyamatos közös munka egyébként valószínűsíti.)

- Az ösztöndíj elnyerése esetén nyitottak vagyunk a pályázóval való későbbi együttműködésre.

**További információ:** Gajzágó György, ügyvezető

Telefonszám: +36 30/944-6633

E-mail cím: gajzago@multinetwork.hu